CELEX: C2005/057/13
Language: sl
Date: 2005-03-05 00:00:00
Title: Sodba Sodišča (drugi senat) z dne 13. januarja 2005 v zadevi C-117/03 (predlog za sprejem predhodne odločbe Consiglio di Stato): Società Italiana Dragaggi SpA in drugi proti Ministero delle Infrastrutture e dei Trasporti, Regione Autonoma del Friuli Venezia Giulia (Direktiva 92/43/EGS — Ohranjanje naravnih habitatov — Prosto živeče živalske in rastlinske vrste — Nacionalni seznam območij, ki se upravičeno lahko opredelijo kot območja, pomembna za Skupnost — Ohranitveni ukrepi)

5.3.2005   
            
            
               SL
            
            
               Uradni list Evropske unije
            
            
               C 57/7
            
         
      SODBA SODIŠČA
   
   (drugi senat)
   z dne 13. januarja 2005
   v zadevi C-117/03 (predlog za sprejem predhodne odločbe Consiglio di Stato): Società Italiana Dragaggi SpA in drugi proti Ministero delle Infrastrutture e dei Trasporti, Regione Autonoma del Friuli Venezia Giulia (1)
   
   (Direktiva 92/43/EGS - Ohranjanje naravnih habitatov - Prosto živeče živalske in rastlinske vrste - Nacionalni seznam območij, ki se upravičeno lahko opredelijo kot območja, pomembna za Skupnost - Ohranitveni ukrepi)
   (2005/C 57/13)
   Jezik postopka: italijanščina
   V zadevi C-117/03, katere predmet je predlog za sprejem predhodne odločbe na podlagi člena 234 ES, naslovljen na Sodišče s sklepom Consiglio di Stato (Italija) z dne 17. decembra 2002, ki je prispel na Sodišče dne 18. marca 2003, v postopku Società Italiana Dragaggi SpA in drugi proti Ministero delle Infrastrutture e dei Trasporti, Regione Autonoma del Friuli Venezia Giulia, je Sodišče (drugi senat) v sestavi C. W. A. Timmermans, predsednik senata, C. Gulmann (poročevalec), J.-P. Puissochet, sodnika, N. Colneric, sodnica, in J. N. Cunha Rodrigues, sodnik, generalna pravobranilka: J. Kokott, sodni tajnik: M. Múgica Arzamendi, glavna administratorka, dne 13. januarja 2005 razglasilo sodbo, katere izrek se glasi:
   Člen 4(5) Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst je treba razlagati tako, da so varstveni ukrepi iz člena 6(2) do (4) direktive zavezujoči le kar zadeva območja, ki so v skladu s členom 4(2), tretji pododstavek, direktive uvrščeni na seznam območij, ki so bila izbrana za območja, pomembna za Skupnost, ki ga je določila Komisija Evropskih skupnosti v skladu s postopkom iz člena 21 te direktive.
   Glede območij, ki se upravičeno lahko opredelijo kot območja, pomembna za Skupnost, in ki so navedena v nacionalnih seznamih, posredovanih Komisiji, ter zlasti območij s prednostnimi naravnimi habitatnimi tipi ali prednostnimi vrstami, so države članice v skladu z Direktivo 92/43 dolžne sprejeti varstvene ukrepe za ohranitev ustreznega ekološkega interesa, ki ga imajo ta območja na nacionalni ravni glede na cilj ohranjanja naravnih habitatov ter prosto živečih živalskih in rastlinskih vrst, ki ga zasleduje direktiva.
   
      (1)  UL C 146, 21.6.2003.